Kommissionens forordning (EF) nr. 1932/2002
af 29. oktober 2002
om ændring af forordning (EF) nr. 2799/1999 om gennemførelsesbestemmelser til forordning (EF) nr. 1255/1999 for så vidt angår ydelse af støtte til skummetmælk og skummetmælkspulver bestemt til foderbrug og salg af sådant skummetmælkspulver
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved forordning (EF) nr. 509/2002(2), særlig artikel 10, og
ud fra følgende betragtninger:
(1) I henhold til artikel 26 i Kommissionens forordning (EF) nr. 2799/1999(3), senest ændret ved forordning (EF) nr. 778/2002(4), sælger interventionsorganerne det skummetmælkspulver, der er indlagret før den 1. oktober 1999, ved løbende licitation.
(2) På grund af den stadig disponible mængde og markedssituation bør ovennævnte dato erstattes med den 1. april 2002.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I artikel 26, stk. 2, i forordning (EF) nr. 2799/1999 ændres datoen "den 1. oktober 1999" til "den 1. april 2002".
Artikel 2
Denne forordning træder i kraft den 30. oktober 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. oktober 2002.